ભેજાબાજે નોકરી વાંચ્છુક સુધીર ચૌધરીને એવી વાત કરી હતી કે, વિદેશમાં નોકરી માટે બેંક એકાઉન્ટમાં ઓછામાં ઓછું 3.૫૦ લાખનું ટ્રાન્ઝેક્શન હોવું જરૂરી છે. શ્રમિકે આટલું ટ્રાન્ઝેશન નથી તેમ જણાવતા ભેજાબાજે પોતે એ ગોઠવી દેશે તેમ કહી એટીએમ કાર્ડ, પાસવર્ડ અને ૨૧ હજાર મગાવી લીધા હતા. ભોગ બનનાર શ્રમિકે પોલીસને જણાવ્યા મુજબ, તેણે નોકરી માટે રોહિતનો સંપર્ક કરતા રોહિતે પૂછ્યું હતું કે દિવાળી પહેલાં નોકરી જોઇએ કે પછી? પોતે દિવાળી પહેલાં નોકરીની વાત કરતા તેનો અલગ ચાર્જ થાય પરંતુ તમારી પાસેથી વધુ પૈસા નહીં લઉં તેમ કહીને વિશ્વાસમાં લીધો હતો.